Da valgstedet i Sæby tirsdag aften indberettede det første valgresultat, var det inklusiv en markant fejl , der nu viser sig at have givet konsekvenser i både Vestjylland, Sydjylland og på Sjælland. Der er tale om kompleks valgmatematik som bruges, når de såkaldte tillægsmandater skal fordeles til de forskellige landsdele. Her betød de omkring 800 stemmer, der ved fintællingen i Sæby flyttede sig til deres rette parti Danmarksdemokraterne, følgende: Menneskelig fejl Den fejlbehæftede indberetning i Sæby kom frem onsdag tidligt på formiddagen og fik lynhurtigt, fordi Folketingsvalget endte med at være så tæt, som det gjorde, opmærksomhed fra stort set alle landsdækkende medier. Fra den valgansvarlige i Frederikshavn Kommune, Marianne Lessél, lød det onsdag, at det var en menneskelig og ærgerlig fejl i indberetningen, der skete. Valgstedet fik ganske simpelt givet liste Æ's stemmer til liste Ø. - Vi sidder og knokler til langt ud på aftenen. Så sker sådan noget. Det er selvfølgelig ærgerligt, sagde hun til TV2 Nord onsdag. Valgeksperter regnede og regnede I en virkelighed hvor valgresultatet onsdag eftermiddag bestod af valgkredse, der var fintalte, og valgkredse hvor man stadig havde fintællingen til gode, var det svært at skabe et præcist billede af, hvilke konsekvenser - om nogen - fejlen fra Sæby ville have. Valgeksperter og analytikere forsøgte løbende at komme med konklusioner, men ingen var sikre. Ville fejlen kunne flytte mandater? Og ville det blive mellem de politiske blokke, der er adskilt af blot et enkelt mandat? Torsdag kan historien så fortælles: Ja, det flyttede mandater, at Æ og Ø blev byttet rundt. Men det blev ikke mellem partierne eller blokkene.

Referat:
Det flyttede rundt på flere af de såkaldte tillægsmandater, at valgstedet i Sæby havde fejlregistreret Danmarksdemokraternes og Enhedslistens stemmer tirsdag aften.